Šis STEAM projektas apibendrina, įprasmina ir įtvirtina pamokas apie elektros grandines, jų elementus, simbolius ir diagramas, laidininkus ir elektrai nelaidžias medžiagas. Tai puiki proga aptarti elektros grandinių panaudojimą tekstilės gaminiuose, reikalingas jų savybes (lankstumas, galimybė prisiūti, laidumas, dydis). Taip pat vaikai gali pritaikyti technologijų pamokose įgytus siuvimo, dygsniavimo, aplikavimo, siuvinėjimo, iškarpų naudojimo įgūdžius. Veiklai rekomenduojama skirti 3 ar 4 pamokas. **Pasaulio pažinimo** pamokoje pakartokite, prisiminkite elektros grandinės elementus, kaip juos sujungti į nuosekliąją grandinę, kaip nubraižyti schemą, kokius simbolius naudoti, kokios medžiagos yra geri elektros laidininkai. Aptarkite, kaip įsiūsite elektros grandinę, kaip yra pritaikyti elektros grandinės komponentai tekstilės darbams. **Technologijų/dailės** pamokose suplanuokite ir pasiūkite dekoracijas, išbandykite įvairius tekstilės dekoravimo būdus ir technikas. **Lietuvių kalbos** pamokoje parašykite instrukcijas, kaip pasiūti šviečiančią dekoraciją.

|  |  |  |  |
| --- | --- | --- | --- |
| **S**  **SCIENCE** | Mokomasi konstruoti paprasčiausią elektros grandinę, įvardyti jos dalis, aptariama elektros grandinės dalių paskirtis. Aiškinamasi, kad elektros energija grandinėje gali virsti šviesa, garsu, šiluma ir priversti daiktus judėti. Aptariami elektrai laidžių, nelaidžių medžiagų ir jų pritaikymo pavyzdžiai. |  | **Lietuvių kalba**  Mokomasi išsakyti savo nuomonę, bandoma ją pagrįsti.  Mokiniai klausosi jiems aktualių įvairių negrožinių tekstų (informacinių, dalykinių, publicistinių, praktinių – receptų, instrukcijų ir pan.)  **Aiškinimo rašymas/ Instrukcija**. Mokomasi parašyti trumpą paaiškinimą, kaip kas nors daroma. Tekstai gali būti papildyti vaizdiniais elementais (pvz., piešiniu, rodyklėmis, schema, lentele). |
| **T**  **TECHNOLOGY** | Aptariamos elektros schemos: kas yra elektros schema, naudojimas, jos simboliai. Išbandomos elementarios elektros grandinės, su šviesos elementais, tyrinėjamos, valdomos jų funkcijos (pavyzdžiui, naudojant jungiklį, mygtuką). Jungiama elementų baterija. |
| **E**  **ENGINERING** | Dizainas, iškarpos ir siuvimas pagal brėžinius. Lanksčioji elektros grandinė tekstilėje, pritaikymas. Į(si)vertinimas pagal numatytus sėkmės kriterijus. |
| **A**  **ARTS** | Perteikiamos savo kūrybinės idėjos. Kuriamos dekoracijos. Aplikacija, tekstilės dekoravimo būdai ir formos. |
| **M**  **MATHEMATICS** | Praktikuojamasi suskaidyti plokščiąją figūrą į dalis ar sujungti kelias figūras; mokomasi pastebėti, atsirinkti, atrasti trūkstamas ornamento, dėlionės dalis. | **Anglų kalba**  Christmas characters and vocabulary: Santa Clause, reindeer, antlers, Christmas tree, gingerbread man, light, star, bell, decoration, ornament ect. |

**STEAM „ŠVIEČIANTI DEKORACIJA“** metodinę medžiagą sudaro šis aiškinamasis lapas, veiklos (pamokos) planas, pamokos skaidrės, Rudolfo iškarpos, mokinio planavimo, projektavimo ir įsivertinimo lapas.